HeTree/MevakerConcSen huggingface dataset:
לדעת משרד מבקר המדינה, נוכח הזמן הרב שחלף, לא היה מקום שממ"י ישווק את הקרקע בטרם תוכן תכנית מפורטת על פי הנורמות החדשות שנקבעו בחוק שמירת הסביבה החופית קודם שיווקה.
'על פי החלטת מועצת מקרקעי ישראל מס1 , קרקע עירונית15 תימסר רק לאחר שהושלם תכנונה ורק לשימוש ליעוד שנקבע לה בתכנון.
מכאן שעל ממ"י לשווק קרקע כאשר הזכויות לבנייה בה ידועות ומעוגנות בתכניות מפורטות.
לא ברור מה היו השיקולים לשיווק קרקע עליה חלה תכנית ישנה, ושממילא הזכויות בה היו צריכות להיקבע בתכנית מפורטת שטרם הוכנה.
בבדיקה בוועדה המקומית בת ים נמ צא כי טרם אושרה תכנית מפורטת החלה על המתחם, ולפיכך לא ניתן היתר לבניית המבנה.
יצוין כי ממ"י לא ציין במכרז שעיריית בת ים מבקשת לשלב באזור אתרי מלונאות, כלומר הוא לא נהג בשקיפות מלאה.
 משרד מבקר המדינה מעיר כי על מועצת מקרקעי ישראל והנהלתו לקיים דיון עקר וני לקביעת מדיניות עדכנית וקווים מנחים לאופן שבו מחוזותיו של ממ"י ועובדיו נדרשים לפעול בכל מה שנוגע לתכניות ישנות שהמועד לביצוען עבר - בייחוד נוכח השינויים התכנוניים-חברתיים שהתחוללו מאז נקבעו התכניות האמורות.
יצוין כי העקרונות שאמורים להנחות את מדיניותו ש ל ממ"י אינם נוגעים רק לשיקולים כלכליים ולרווחים שיופקו משיווק תכניות ישנות, אלא גם - ואולי קודם כול - לשיקולים הנוגעים לרווחת הציבור, לאיכות הסביבה, לנדירות הקרקע ולצורכי החברה בישראל.
קרקע של ממ"י שאינה חקלאית משרד הבינוי והשיכון 453 .
שאלות אלו היו במוקד דוח ביקורת מיוחד של מבקר המדינה בעניין חוף פלמחים ובו צוין בין השאר כי: "חוף הים הוא משאב ציבורי מוגבל שיש לנצלו לטובת הציבור, ולפיכך יש לבחון אם ההשפעות ארוכות הטווח של התכניות החלות על שטח זה עולות בקנה אחד עם האינטרסים של כלל האוכלוסייה לרבות צורכי הדורות הבאים.
לדעת משרד מבקר המדינה, על מוסדות התכנו ן לבחון מחדש תכניות ישנות המייעדות שטחים ניכרים בסביבה החופית לבנייה ולפיתוח.
על מנת להבטיח כי חוף הים ישרת את כלל הציבור בהתאם להוראות ולמגמות של חוק הסביבה החופית ובהתאם להוראות תמ"א 13 ותכנית מתאר ארצית לבנייה לפיתוח ולשימור מס' 35 .
זאת ועוד, ראוי שמגמת החקיקה - ההגנה על קרקעות ייחודיות ונדירות כמו קרקעות חוף הים - תשמש למינהל עיקרון מנחה, ומכאן שראוי כי במסגרת המכרזים לשיווק קרקע מעין זו יקבע המינהל אמות מידה ודרישות שיבטיחו שמירה על הקרקעות ופיתוח האזור לטובת כלל הציבור".
בתשובת ממ"י למשרד מבקר המדינה מדצמבר 2012 , צוין כי הוא יקיים דיון במועצה, בהתאם להמלצת משרד המבקר, בנושא קביעת המדיניות הקרקעית בכל הקשור להגנה על הסביבה החופית וכי בעקבותיו תתקבלנה החלטות שתקבענה את המדיניות לפיה יפעל בסוגיה חשובה זו.
בתשובתו למשרד מבקר המדינה מנובמבר 2012 , ציין מש רד התיירות כי הוא חולק על פרשנותו של משרד מבקר המדינה, ולפיה המועד לביצוע התכנית (אשר צוין בתכנית עצמה), הוא מועד פקיעת תוקפה של התכנית.
לטענת משרד התיירות בתכניות אשר מוסד התכנון מצא צורך לקצוב זמן לתקפותן נקבע לכך סעיף מפורש ובהיר המנוסח בבהירות וכולל מנגנונים לפקיעת תוקף.
משרד מבקר המדינה מעיר כי בתכניות שבהן עוסק הדוח הנוכחי אין סעיף מפורש הכולל מנגנונים לפקיעת תוקף.
ראוי שהסוגיה תבחן על ידי היועץ המשפטי לממשלה ושהוא יקבע אמות מידה ברורות יותר לגבי משך תקפותה של תכנית מאושרת.
עד אז, יש לפעול על פי ההלכ ה שנקבעה בפסק הדין בבג"צ 1636/92 (העמותה לשמירת איכות החיים והסביבה ברמת אביב נ' הוועדה המחוזית לתכנון ולבנייה מחוז תל אביב)16 , ולפיה אם תכנית שוב אינה עונה על הצרכים יש ליזום מהלך לתיקונה או להמירה בתכנית חדשה.
כאשר מוסדות התכנון נדרשים לקבוע אם לאשר בקשת היתר לבנייה הנסמכת על תכנית שהמועד לביצועה עבר, עליהם לבחון בקפידה את הצורך בתיקון התכנית.
16 ראו ה"ש3 454 דוח שנתי63ג .
שמורת הטבע בהתבסס על תסקירי השפעה על הסביבה שנערכו לגבי המיזמים השונים בחוף הכרמל עולה כי : קטע החוף במועצה האזורית חוף הכרמל, אשר משתרע על פני 9.
5 ק"מ, מנווה ים דרך שמורת הבונים וקיבוץ נחשולים עד חוף דור עתיר ערכי טבע ונוף חשובים ביותר, ונמצאים בו שמורות טבע וגנים לאומיים רבים, ובכללם: שמורת חוף וים נווה ים, שמורת החוף מעגן מיכאל, שמורת ביצת נחל ושפך דליה סמוך למעגן מיכאל, הגן הלאומי דור, שמורת איי חוף דור, שמורת כורכרי חוף משרד הבינוי והשיכון 455 .
הכרמל, שמורת ים דור-הבונים, שמורת חוף הבונים, שמורת חוף וים גלים סמוך למגדים והחותרים, ושמורת חוף מדרום לתל מיכל.
מדובר באחד מקטעי החוף העיקריים לקינון צבי ים, ויש בו בתי גידול על חולות נודדים, וחולות מיוצבים למחצה, צמחיית חוף ייחודית ורכסי כורכר.
מינים רבים של בעלי חיים וצמחים וחלקם הגדול נמצאים בסכנת הכחדה ובכללם: גרביל החוף, צב הים החום, שחפית הים והשחפית הגמדית.
קטע החוף זה, העובר לאורכה של רצועת החוף של ישראל, משמש מסדרון אקולוגי ארצי.
מסדרון זה נקטע במקומות רבים על ידי ישובים, חופי רחצה ועוד, מה שפוגע ברציפותם של השטחים הפתוחים ושל בתי הגידול הטבעיים.
בתי הגידול מרוחקים ומנותקים זה מזה, והדבר פוגע בבעלי החיים והצומח המאכלסים אותם.
המשך קיומם של חופים טבעיים ורצופים, חשוב להבטחת תפקודם האקולוגי.
בנובמבר 2012 ציין המשרד להגנת הסביבה בתשובתו למשרד מבקר המדינה כי "הבעיה המרכזית מבחינת המשרד להגנת הסביבה היא כי לא הייתה בחינה כוללנית של כל חופי הכרמל וקביעה אילו חופים יישארו פתוחים, טבעיים וללא פיתוח".
באותו מועד טענה גם רשות הטבע והגנים כי "הערתנו העיקרית היא ללא ראיה תכנונית ]מצפון לשמורת הבונים[ הבעייתיות בתכנון חוף הרחצה החדש כוללת למרחב שבין עתלית לדור.
ראיה תכנונית כוללת יכלה לערוך בחינה כוללת של הצורך בחוף רחצה, אי השארת שטח ללא יעוד תכנוני ברור בין שפך נחל מערות ועד לתכנית הבונים ועוד".
תכניות להקמת מוקדי תיירות ואכסון תיירותי בחוף הכרמל להלן תכניות למטרות פנאי ונופש לאורך רצועת החוף בתחומי המרחב הכפרי הפתוח של חוף הכרמל - מעתלית בצפון ועד קיסריה בדרום: עתלית: במועד סיום הביקורת, תכנית מתאר הכוללת אכסון תיירותי נמצאת בשלבי הכנה, אולם טרם נקבע המספר הסופי של מספר יחידות הנופש שיוקמו במסגרת התכנית.
קיבוץ נווה ים : ביוני 2010 אושרה התכנית.
יזם התכנית הוא המועצה האזורית חוף הכרמל, הבעלים של החלקה הם ממ"י ויזמים פרטיים והחוכר הוא קיבוץ נווה ים.
מטרת התכנית היא הרחבת שטח הקיבוץ בהתאם לתמ"א 35 בכ- 350 יחידות מגורים, ובהקמת שני מוקדי תיירות: האחד מצפון לקיבוץ, שיכלול פארק מים ומוקד אכסון עממי ובו 120 יחידות נופש; והשני מדרום לקיבוץ, שיכלול גן אירועים ומוקד אכסון יוקרתי ובו 120 יחידות נופש.
נוסף על כך, יוקמו במרכז הקיבוץ 32 חדרי אירוח כפרי ויפותחו שתי רצועות חוף: האחת מצפון לקיבוץ והשנייה מדרום לו.
רמת הפיתוח של החוף הצפוני תהיה אינטנסיבית, ורמת הפיתוח של הדרומי מינורית.
חוף הבונ ים: ביולי 2012 , לאחר שוועדת המשנה להתנגדויות של הוועדה המחוזית (להלן - החלטת ועדת המשנה להתנגדויות מיולי 2012 ) בחנה כ- 1,000 התנגדויות לתכנית להקמת חוף רחצה בחוף החולי שמצפון לשמורת הטבע המוכרזת בחוף הבונים, היא אישרה את התכנית כדי לאפשר את הסדרת שירותי ההצלה במקום.
התכנית כוללת קיוסק, שירותים ומבנה עזרה ראשונה בהיקף של 125 מ"ר, חניה בהיקף של100 מ"ר ושטח ללינת לילה; ונועדה לאפשר גם את פיתוח החוף הדרומי ואת הקמתם של מרכז הדרכה של רשות הטבע והגנים, מרכז מידע, קיוסק, מחסן, משרד ששטחו הכולל כ-142 מ"ר וחניון ששטחו 50 .
מ"ר 456 דוח שנתי63ג .
כפר נופש בקיבוץ נחשולים: בשנת 1982 אושרה תכנית שהסדירה את מגוון שימושי הקרקע וזכויות הבנייה של קיבוץ נחשולים, בכלל זה נקבעו בשטח ייעודיהם של אזור קייטנות ואזור ספורט.
בשנת 1985 אושר שינוי לתכנית ששינה את ייעודו של שטח חקלאי לייעוד של כפר נופש.
על בסיס תכניות אלו מופעלות במועד סיום הביקורת 112 יחידות נופש; וחברי הקיבוץ פועלים בעת ובעונה אחת הן לבניית 24 יחידות נופש נוספות על פי אותן תכניות, בשני מבנים משרד הבינוי והשיכון 457 .
ארוכים במרחק של 100 מטר מהחוף, והן להכנת תכנית חדשה שתאפשר את הגדלת מספר יחידות הנופש בקיבוץ ל-500 .
במועד סיום הביקורת טרם הוגשה התכנית לוועדה המחוזית.
כפר נופש מצפון לקיבוץ נחשולים - שטח שהועבר לממ"י במסגרת הסדר קרקעות: בדצמבר 2009 החליטה הוועדה המחוזית - חיפה על הפקדת תכנית מפורטת להקמת כפר נופש יוקרתי שיכלול 500 יחידות בשטח של כ-190 דונם מצפון לקיבוץ נחשולים, במרחק של כ -300 ,מטר מהחוף סמוך לגן הלאומי תל דור ולשמורת הטבע הבונים.
היזם של התכנית הוא ממ"י, אשר קיבל את הקרקע במסגרת תכנית הסדר הקיבוצים של ממשלת ישראל.
כפר הנופש ייבנה על פני מים רדודים, ולחלופין על שטח ירוק.
במסגרת טיפולה של המועצה הארצ ית לתכנון ולבנייה בתכנית הוגשו כ - 1,500 התנגדויות.
בדצמבר 2011 מינתה לשכת התכנון המחוזית חוקרת (להלן- החוקרת) לתכנית, וזו בדקה את הנושא והגישה המלצות בעניינה.
ביולי 2012 ,, לאחר שנדונו המלצות החוקרת החליטה ועדת המשנה להתנגדויות לדחות את התכנית.
כפר נופש במו שב דור: בספטמבר 2010 החליטה הוועדה המחוזית חיפה על הפקדת תכנית מפורטת לפיתוח אזור תיירות ונופש בשטח של 296 דונם במושב דור.
התכנית כוללת הקמת מלון וכפר נופש יוקרתיים בהיקף של 500 יחידות, הקצאת שטח לקמפינג, והקמתם של שני מתחמי מסחר, חניון ובו 850 מקומות חניה וטיילת.
חלק מהתכנית נכלל בתחום ה-100 מטר מקו המים.
בעל הקרקע הוא ממ"י, והיזם הוא מושב דור.
במאי 2011 אישרה הולחו"ף את התכנית.
במועד סיום הביקורת עדיין לא הופקדה התכנית.
הגן הלאומי תל דור: ביוני 2008 פורסמה להפקדה תכנית מתאר מקומית לשינוי ייעודה של קרקע חקלאית בתל דור לגן לאומי ושמורת טבע.
על פי התכנית יוקם בקרקע האמורה חניון ובו 400 מקומות חניה לרכב פרטי ו-12 חניות לאוטובוסים, תישמר זכות מעבר להולכי רגל, לא תותר בנייה בתחום החוף, החוף לא יוכרז כמקום רחצה אלא יישמר כשמורת טבע, ויוקם בו מרכז צלילה.
היזם של התכנית הוא הרשות לשמירת הטבע והגנים הלאומיים ובעלי השטח שבו תבוצע התכנית הוא ממ"י.
קיבוץ מעגן מיכאל: בשנת 2008 אושרה תכנית מפורטת להקמת 200 .
יחידות נופש בשטח הקיבוץ ג'סר א -זרקא: במועד סיום הביקורת נמצאת בהכנה תכנית מתאר ליישוב הכוללת אזור נופש ותיירות.
קיבוץ שדות ים: בשנת 2012 אושרה תכנית מפורטת להקמת60 יחידות נופש בקיבוץ.
קיסריה: במועד סיום הביקורת תכנית מתאר, הכוללת 1,340 ,יחידות נופש נמצאת בשלבי הכנה.
מכאן שרצועת החוף שבין עתלית לקיסריה, המשתרעת על פני 16.
5 ק"מ מיועדת לפיתוח מסיבי של אכסון תיירותי ומי זמים מושכי קהל ומחוללי תנועה המצריכות בחינה מרחבית של כל איזור חוף הכרמל.
משרד מבקר המדינה בדק את התכניות בקטע שבין קיבוץ נווה ים למושב דור.
להלן ליקויים שנמצאו בהן: 458 דוח שנתי63ג .
מדיניות תכנון חדשה התכניות שיידונו בפרק זה מתבססות כולן על תמ"א 13 לאזור החופים ועל תכנית מתאר מחוז חיפה תמ"מ 6 , המגדירות את האזור האמור כאזור פיתוח כפרי חופי שמאפשר שימושים ברצועת החוף משרד הבינוי והשיכון 459 .
לצורכי ציבור, למשל לתיירות, לאכסון מלונאי וכן לפנאי ונופש, תוך שילובם במרקם המגורים הכפרי.
אולם תכנית מתאר ארצית לתיירות תמ"א 12 , מלונאות- שינוי מס' 1 , מקדמת מדיניות חדשה של פיתוח תיירותי.
תמ"א 35 תכנית מתאר ארצית לבנייה לפיתוח ולשימור מגדירה את אזור החופים כבעל מרקם חופי המיועד בין היתר לצורכי נופש ופנאי ולהנאתו של הציבור הרחב, וכן כאזור בעל רגישות סביבתית-נופית גבוהה, שבגללה יש להגביל את הפיתוח בו; ומסמך מ דיניות מימי .
החופין של ישראל, שפורסם ביוני 1999 (ללא תוקף סטטוטורי), מגדיר את האזור כבעל רגישות גבוהה מבחינת תצורות נוף, ארכיאולוגיה, החי והצומח, וממליץ להשאירו במצבו הטבעי, לרווחת הציבור, בלי לפתחו ובלי להקים בו תשתיות שיגרעו מסגולותיו הטבעיות והנופיות.
בהוראות מעבר בתמ"א 1/12 ובתמ"א35 נקבע כי הן רלוונטיות לגבי תכניות חדשות ואולם תכנית מתאר מקומית או מפורטת המאושרת מכוחן של תכניות שאושרו קודם אישור התמ"אות האחרונות מותנית בהצגת הנימוקים לחריגה מהן.
ובתמ"מ 6 גם נקבע כי לעניין מוקד תיירות כפרי בשטחים פתוחים יחול הקבוע בתמ"א 13 .
לדעת משרד מבקר המדינה, על מינהל התכנון לבחון שוב את תמ"א13 בהתאם למדיניות התכנון החדשה 17 .
במיוחד נוכח העובדה שהקמת מוקדי תיירות בשטחים פתוחים ייקבעו על פיה.
יצוין כי בתשובתה של הרשות להגנת הטבע למשרד מבקר המדינה מנובמבר 2012 , נאמר כי ראוי לשקול את עדכון תמ"א 13 : "הערה נוספת עקרונית היא תמ"א 13 .
כידוע התכנית ותיקה משנת 1981 והיא יעדה את כל רצועת החוף בין הבונים לנווה ים לחוף רחצה.
קיימים מקומות נוספים בהם ראוי לערוך שינוי ולעדכן את התמ"א".
בתשובת מינהל התכנון למבקר המדינה מינואר 2013 הוא ציין כי הוא בוחן בימים אלו את תמ"א 13 ים תיכון ובודק אפשרות לעדכנה, כך שתתאים לצרכים וליעדים משתנים.
הצורך בראייה אזורית כוללת סקר ביקוש והיצע במסגרת החלטת ועדת המשנה להתנגדויות מיולי 2012 , צוין כי "בשנים האחרונות אושרו וקודמו תכניות לא מעטות המציעות שטחי אכסון ונופש בסמיכות לחוף הים באזור חוף הכרמל.
הליכי תכנון אלה נותנים מענה חלופי לצרכים התיירותיים".
באותו דיון ציינה החוקרת שמונתה לבדיקת התכנית כי: "מומלץ לעדכן את סקר התיירות - אכסון בחוף הכרמל לשנת 2012 , ולהציג את פרוגראמת חדרי האירוח בישובים הסמוכים לחוף הים".
17 ,בעניין זה ראו גם מבקר המדינהדוחות על הביקורת בשלטון המקומי לשנת 2009 (אוקטובר 2010 ), "התמודדותן של רשויות השלטון עם תהליכי הרס המצוק החופי", עמ' 374 ; שם ממליץ מבקר המדינה למשרד הפנים לשקול תיקון כולל של תמ"א13.
לדעת משרד מבקר המדינה יש לשקול לעדכן את התכניות בדבר הקמת כפרי נופש נוספים בחוף הכרמל, בהתחשב בסקר מעודכן שיבחן את ההיצע האמיתי של יחידות הנופש בחוף הכרמל, ובהתחשב במדיניות התכנון החדשה שבאה לידי ביטוי בתכנית מתאר ארצית לתיירות תמ"א 12, שינוי מס' 1 - ,מלונאות, המובילה מדיניות חדשה לתיירות בישראל בדבר פיתוח תיירותי עירוני.
משרד הבינוי והשיכון 461 .
המשרד להגנת הסביבה ציין בתשובתו למשרד מבקר המדינה מנובמבר 2012 כלהלן: "המשרד להגנת הסביבה מתנגד להקמה מסיבית של כפרי נופש חדשים בסביבה החופית.
מדיניות התכנון במשרד רואה בכך ניצול של משאב ציבורי לטובת מספר מצומצם של בעלי אמצעים ונופשים, המנוגד לעקרון שמירת חופים פתוחים לטובת הציבור הרחב".
משרד התיירות בתשובתו למשרד מבקר המדינה ציין כי ראוי לקחת בחשבון גם את עמדתו כי מלונאות ואכסון תיירותי בכלל הוא שימוש ציבורי ראוי שאינו גוזל את החוף אלא מאפשר למגוון סוגי אוכלוסיה והמבקרים במקום ליהנות מהמשאב החופי.
תסקיר השפעה על הסביבה לפי תקנות התכנון והבנייה (תסקירי השפעה על הסביבה), תשס"ג- 2003 על מגיש תכנית מקומית, מחוזית או ארצית שלדעת מוסד תכנון יש בביצועה כדי לגרום להשפעה ניכרת על הסביבה והעוסקת באזור בעל רגישות סביבתית גבוהה בשל משאבי טבע או נוף לרבות חוף, להגיש תסקיר השפעה על הסביבה.
לפי תמ"א 13 ניתן לתת פטור לתכנית מהכנת תסקיר השפעה על הסביבה אלא אם יידרש הדבר על ידי נציג שר במוסד התכנון.
לצורך אישור התכניות להקמת כפרי נופש ב נווה ים ומצפון לקיבוץ נחשולים, להקמת חוף רחצה בשמורת הטבע הבונים ולהקמת גן לאומי בתל דור נעשו תסקירים נפרדים לבחינת השפעתם על הסביבה.
לכפרי הנופש בקיבוץ נחשולים ובמושב דור טרם הוכנו תסקירים הבודקים את השפעת התכניות על הסביבה.
משרד מבקר המדינה מעיר כי הוועדה המחוזית לתכנון ובניה מחוז חיפה בחרה לבחון את ההשפעה הסביבתית של כל תכנית בנפרד.
פעילותה זו אמנם אינה מנוגדת לדרישות החוק, ואולי היא אף תרמה לשיפור התכניות, אולם לדעת מבקר המדינה, היא אינה מביאה בחשבון את הצורך בראייה כוללת של התוכניות, וזאת לאור העובדה שחוף הכרמל עתיר בשמורות טבע שהמשך קיומן תלוי בשמירת רצף אקולוגי ביניהן.
לכן ראוי שיבוצע תסקיר מקיף שיבחן את השפעתן המצטברת של כלל התכניות על רצועת חוף הכרמל כולה.
יצוין, כי ביולי 2012 החליטה ועדת המשנה להתנגדויות לבטל את התכנית להקמת כפר הנופש מצפון לקיבו ץ נחשולים, מאחר ש"מדובר באזור בעל רגישות וערכיות סביבתית, אשר מהווה חלק אינטגראלי מהמרחב החופי, ממכלול ארכיאולוגי ומרצף של שטחים פתוחים, פרויקט כפר הנופש, נשוא התכנית שבנדון, אינו משתלב בו, ואישורו עלול להביא לפגיעה בערכיות הסביבתית והנופית של שטח זה".
כושר נשיאה 18 : נווה ים בתכנית אושרה הקמתן של 350 יחידות דיור ו-240 .
18 ,שיעורה המקסימלי של האוכלוסייה שיכולה לבקר במקום מסוים בעת ובעונה אחת בלי לגרום לפגיעה של ממש בסביבה ובלי לגרום לירידה ניכרת בשביעות הרצון של המבקרים במקום.
הגן הלאומי תל דור : בתכנית אושרה הקמת חניון ובו 400 מקומות חניה לרכב פרטי ו-12 מקומות חניה לאוטובוסים.
היקף החניה נקבע על פי המלצת רשות הטבע והגנים.
מתשובת רשות הטבע והגנים מנובמב ר 2012 ,למשרד מבקר המדינה עולה כי חלק ממקומות החניה יועדו לאוטובוסים שיסיעו מטיילים לשמורת הטבע הבונים, הצמודה לתל דור.
משרד הבינוי והשיכון 463 .
משרד מבקר המדינה מעיר כי החלטה זו על היקף החניה בתל דור היא דוגמה מובהקת לצורך לבצע סקר נשיאה הנוגע לגבי חוף הכרמל כולו, שכן המיזמים קרובים זה לזה והמבקרים בהם יכולים לחנות במקום השייך למיזם אחד ולהיכנס למיזם אחר, ולכן יש לבדוק את מספרן הכולל של החניות בחוף כולו.
כאמור לעיל מספר החניות בשמורת הטבע הבונים צומצם בעקבות המלצת הדוח הסביבתי.
שמורת הטבע הבונים : בתכנית אושרה הקמתם של מתחם ללינת לילה ושל חניון ובו 700 מקומות חניה.
באוגוסט 2006 הוציא המשרד להגנת הסביבה הנחיות ולפיהן יש לבדוק את כושר הנשיאה של השטח, ובכללו שמורת הטבע הקיימת וחוף הים הצפוני.
במאי 2007 טען יועץ סביבתי מלשכת התכנון המחוזית חיפה כי הסוגיה החשובה ביותר ש יש לתת עליה את הדעת היא בכל הנוגע לעניינים סביבתיים, היא הקיבולת או כושר הנשיאה של חוף הבונים מבחינת הפעילות האנושית.
בישיבת מועצת רשות הטבע והגנים בפברואר 2009 צוין "שההליך התקין של פיתוח בשמורות טבע חייב לכלול בדיקה של כושר הנשיאה של האתר בידע הטוב ביותר הקיים כיום, והכנת מסמך מפורט על השפעות הפיתוח.
עומס המבקרים על ערכי הטבע בשמורה.
והוא יקבע השפעה או מפלסי רעש ויקבעו קווים אדומים, שחצייתם תצריך שינוי ממשק וויסות עומס המבקרים".
נמצא כי אף על פי שהתכניות האמורות אישרו כולן כניסה של נופשים ושל דיירים לסביבה החופית, לא הוכן בעניינן סקר כושר נשיאה.
חמורה יותר היא הדוגמה של שמורת הטבע הבונים, מאחר שניתנו כמה וכמה המלצות - של המשרד להגנת הסביבה, ואף של מועצת רשות הטבע והגנים הכפופה למשרד זה - להכין סקר כושר נשיאה לתכנית לפיתוח חופי רחצה בשמורה זו.
אף על פי כן, לא דרשה הוועדה המחוזית סקר כאמור ממגיש התכנית.
שלושת כפרי הנופש בקיבוץ דור ובקיבוץ נחשולים : ביולי 2009 דנה הוועדה המחוזית מחוז חיפה בהקמתם של שלושה כפרי נופש בהיקף של 1,500 יחידות- האחד מצפון לקיבוץ נחשולים, השני בקיבוץ נחשולים, והשלישי בחוף דור - ברצועת חוף שאורכה כ -1.
הדיון התבסס על שני דוחות שהוכנו על ידי חברות פרטיות: (א) דוח ממאי 2006 בדבר "מסגרת ביקוש והיצע לאכסון תיירותי בנחשולים דור".
לפי הדוח יש עודף ביקוש ליחידות נופש בקטע החוף שבין עתלית לקיסריה, ושלושת כפרי הנופש האמורים יכולים להוות מענה; (ב) סקר כושר נשיאה מאפריל 2009 , ולפיו ניתן להקים את שלושת כפרי הנופש במתכונת המוצעת.
מממצאי הסקר עולה כי כל עוד פעילות הנופש תוגבל לחופים המוכרזים וכל עוד יישמר מדד הנוחות לנופש, קרי 6.
9 ,מ"ר חוף לנופש אזי לא תהיה זליגה של נופשים לבתי הגידול הרגישים אקולוגית, ובכללם החופים שאינם מוכרזים ושמורת איי דור, ולא צפויה פגיעה בבתי הגידול באזור שעליו חלות התכניות.
הוועדה אימצה את המלצות הדוחות האמורים.
נמצא כי הדוח מ - 2006 ,בחן אמנם את הביקוש וההיצע ליחידות נופש אולם הוא התבסס על נתונים לא מעודכנים.
למשל, לא הובאו בו בחשבון הצימרים הפרטיים אשר נבנו בנחלות במתחם עתלית -קיסריה ויחידות הנופש במלון ניר עציון.
זאת ועוד, הסקר האחרון שעליו התבסס הדוח הוא משנת 1994 , ובפועל הביקוש ליחידות נופש באזור נמוך ממה שנחזה בו; כפרי הנופש שנבנו בעבר באזור, כמו כפר הנופש ב גבעת אולגה ונאות גולף בקיסריה, שווקו ונמכרו כדירות מגורים; במשך השנים הוקמו מלונות רבים בדרגות שונות במרחב זה וכולם, ללא יוצא מן הכלל, נחלו כישלון.
קצתם עומדים בשיממונם או שהתפוסה הממוצעת בהם נמוכה מאוד, וקצתם - למשל המלונות בחוות הברון בזיכרון יעקב - נמכרו כיחידות למגורים.
עוד יצוין כי סקר כושר הנשיאה מאפריל 2009 לא בדק את כושר הנשיאה האקולוגי של החוף מאחר שהוא הסתמך על מדד צפיפות שנלקח מתמ"א 12 - אשר בוחנת כושר נשיאה תיירותי ולא סביבתי - ומכאן שהוא לא הציג קשר ישיר בין היקפם של כפרי הנופש ובין פגיעת התיירות במערכות אקולוגיות.
אף שבפועל הביקוש ליחידות נופש בקיבוץ דור ובקיבוץ נחשולים קטן בהרבה מכפי שנקבע בדוח מ- 2006 , הוועדה המקומית חוף הכרמל, אשר הזמינה את הדוח, לא פעלה להזמנת סקר חדש עד למועד סיום הביקורת - למרות שהדוח מהווה בסיס לקבלת החלטות בדבר הצורך לפתח מיזמי תיירות בחוף הכרמל.
שיקולים לאישור התכניות של ממ"י ושל קיבוץ נחשולים מינואר 2001 החלו להתקיים דיונים בדבר הקמת כפר נופש מצפון לקיבוץ נחשולים בהיקף של 500 יחידות וכפר נופש נוסף בהיקף של500 יחידות בתחומי קיבוץ נחשולים עצמו.
נציגי הקיבוץ טענו כי לא רצוי לבצע שתי תכניות באזור, שכן הקיבוץ מתפרנס מכפר הנופש, מספר יחידות הנופש שביכולתו להפעיל מוגבל באמצעות מכסה, ואין לפגוע במצבו הכלכלי ולתכנן כפר נופש מתחרה.
ממ"י, אשר קיבל את הקרקע מצפון לקיבוץ נחשולים במסגרת הסדר קרקעות הקיבוצים בתמורה למחיקת חוב של הק יבוץ למדינה בסך 50 מיליון ש"ח, ביקש להקים במקום כפר נופש.
באמצעות כפר הנופש ביקש ממ"י להחזיר למדינה חלק מן הסכום, וטען שהתכנית מאפשרת למלא צרכים לאומיים, כגון הקמת בתי מלון, אספקת פרנסה לתושבי הסביבה והגדלת הכנסות המדינה.
בעקבות חילוקי הדעות בין ממ"י לקיבוץ נחשולים, החליטה הוועדה המחוזית לתכנון ולבנייה מחוז חיפה בפברואר 2005 להכין מסמך המתייחס הן לכל שטחי הנופש וחדרי האירוח הקיימים בקיבוץ, והן לאלה שממ"י והקיבוץ מתכננים להקים, תוך בדיקת כושר הנשיאה של האזור.
הדוח ממאי 2006 בדבר היצע יחידות האירוח וסקר כושר הנשיאה מאפריל 2009 , המליצו להקים את שלושת כפרי הנופש בחוף דור נחשולים ובכללם את שני כפרי הנופש האמורים.
רק ביולי 2012 , לאחר שקיבלה ועדת המשנה להתנגדויות כ - 1,000 התנגדויות לתכנית להקמת כפר הנופש מצפון לנחשולים, היא ביטלה את התכנית.
משרד הבינוי והשיכון 465 .
משרד מבקר המדינה מעיר כ י ממ"י וקיבוץ נחשולים התייחסו בעיקר לשיקולים כלכליים בבואם לתכנן את הקמתם של שני כפרי נופש גדולים באותו חוף בדיוק.
כנאמן הציבור ממ"י היה צריך לפעול לשיתוף פעולה בינו ובין הקיבוץ ולייצר תהליך קבלת החלטות תכנוניות שיאזנו בין האינטרס הציבורי לאינטרס של פיתוח תוך יישום עקרונות לפיתוח בר קיימה.
היתרי בנייה שניתנו מתוקפן של תכניות ישנות כפר הנופש בקיבוץ נחשולים: כאמור, על פי התכניות שאושרו לקיבוץ בשנים 1982 ו- 1985 /(חכ5 /ומשח8 .
) ניתן לבנות יחידות נופש בקיבוץ נחשולים בהתאם לתכניות אלו, ב - 2009 קיבל הקיבוץ מרשות הרישוי19 של הוועדה המקומית לתכנון ובנייה חוף הכרמל היתר לבניית 24 יחידות בשני מבנים ארוכים על חוף הים, במרחק של 100 מטר מהחוף.
בתחילת שנת 2012 החל הקיבוץ בבנייה והקים גדר בטון שגובהה כ -2 ,מטרים.
הבנייה עוררה מחאה ציבורית ובאפריל 2012 פנה השר להגנת הסביבה, מ ר גלעד ארדן, לראש המועצה האזורית חוף הכרמל בטענה כי "הפרויקט שאמור לשרת רק ציבור מצומצם של באי כפר הנופש נחשולים, ממוקם בכניסה לחוף הציבורי האינטנסיבי ביותר של חוף הכרמל, תוך צמצום משמעותי ביותר של המרחב הפתוח של החוף ושל הכניסה לחוף ותוך פגיעה בערכים הנופיים המיוחדים של חוף זה.
היתרי הבניה אושרו בוועדת רישוי ולא נדונו בוועדה מקומית ובוועדה המחוזית, כך שלא ניתנה לציבור אפשרות להיות מודע ולהגיב.
מן הראוי שתוספות הבנייה ובנייה חדשה בכפר הנופש של נחשולים, הנמצא בקרבה גדולה מאוד לקו המים, יבחנו בראיה כוללנית של כל הפיתוח המתוכנן בכפר הנופש, תוך התחשבות במרחב הציבורי של החוף ובערכי הטבע והנוף הייחודיים".
במאי 2012 סוכם בוועדה המחוזית כי ההיתר יוקפא לתקופה קצרה, זאת כדי לאפשר למחוז, לקיבוץ, למועצה האזורית חוף הכרמל ולמשרד להגנת הסביבה לסכם ביניהם תכנית בינוי כוללת לשטח כפר הנופש.
עוד סוכם כי התכנית תידון בוועדה המקומית ובולחו"ף.
ביוני 2012 החליטה הוועדה המחוזית לבצע בתכנית שינויים כדלהלן: קיר ההפרדה יקוצר ויונמך, המבנים יוסטו מזרחה ויועמדו באלכסון כלפי החוף ויוגדל שטח החוף למתרחצים.
התיקון להיתר יובא לדיון בוועד ה המקומית, והיתרי בנייה נוספים יינתנו רק לאחר שמליאת הוועדה המקומית תדון בתכנית בינוי כוללת לכל שטח כפר הנופש.
בתשובתו למשרד מבקר המדינה מנובמבר 2012 , ציין המשרד להגנת הסביבה, כי "שתי התכניות המאושרות הן ישנות מאוד ולא תוקנו בהתאם להוראת תמ"א 13 .
" וכי בינ ואר 2012 ציינה הוועדה לנושאים עקרוניים (להלן - הוולנת"ע) כדלהלן: "מוצאת הולנת"ע להדגיש בפני הוועדה המקומית, את הצורך בביצוע ההתאמה של תכניות חכ/5 /ומשח8 לתמ"א13 כאמור בסעיף10 לתמ"א, וזאת בין היתר, בכדי למנוע דיונים נקודתיים עתידיים מכוח תכניות ישנות אשר אינן תואמות לתמ"א 13 ואשר אינן ערוכות על גבי תשתית תכנונית עתידית".
עוד ציין המשרד להגנת הסביבה כי הוא פנה למתכננת המחוז לשם לעדכון או תיקון התכניות, וכי "ראוי שמיצוי עתודות הבנייה הנותרות על פי התכניות המאושרות ימומשו רק לאחר הכנת תכנית בינוי כוללת שתעבור ביקורת ציבורית".
ועדה שחבריה הם ראש המועצה ומהנדס המועצה משרד הבינוי והשיכון 467 .
לדעת משרד מבקר המדינה ראוי שהוועדה המקומית לא תיתן היתר בנייה אוטומטי אלא תשקול לפעול על פי פסיקתו של השופט מצא 20 ולפיה: "לוועדה מקומית, המתבקשת להעניק היתר בנייה, נתון שיקול דעת לשקול שיקולים תכנוניים, שהם מעבר לעצם התאמתה של הבקשה לדרישותיה של התכנית המאושרת.
אך השימוש בשיקול דעת זה היכול להתבטא בהתניית מתן ההיתר בקיום תנאים הכרחיים וחיוניים, שבשלב התכנון קשה היה לעמוד על חיוניותם, ראוי שיעשה בצמצום ובזהירות ואינו יכול להוות תחליף נאות לפעולה נחוצה בתחום התכנון".
20 בג"ץ 1636/92, העמותה לשמירת איכות החיים והסביבה ברמת אביב ואח'; יוסף סלע נ' הוועדה המחוזית לתכנון ולבנייה מחוז תל אביב פ"ד מז5 ,573.
פיקוח על ידי רשות הטבע והגנים במסגרת הדיונים של מוסדות התכנון על אישור התכנית שחלה בשמורת הטבע הבונים נקבע כי רשות הטבע והגנים, שפקחיה נמצאים ממילא בשטח, תהיה אחראית לניהול החופים החדשים.
הפקחים יהיו אחראים ליישום ההגבלות שנקבעו בתכנית לשמירה על הסביבה החופית ועל שמורת הטבע.
בדיון האחרון בתכנית, באוקטובר 2012 , החליטה ועדת המשנה להתנגדויות, כי מהבחינה המשפטית לא ניתן לקבוע כי רשות הטבע והגנים תנהל את המתחם כולו.
בתשובתה למשרד מבקר המדינה מנובמבר 2012 ציינה רשות הטבע והגנים כי העובדה שבכל הדיונים שקיימה הוועדה המחוזית נקבע כי הרשות היא זו שתנהל את החופים ותפקח עליהם החלישה את עצמת התנגדותה לתכנית.
וכעת עם ההחלטה החדשה הרשות חוששת שהשטח יימסר למפעיל פרטי שינסה להגדיל את רווחיו מארגון פעילויות שפוגעות בסביבה.
גם החוקרת שמונתה על ידי לשכת התכנון המחוזית לבחון את התכניות המליצה שיוקם גוף ציבורי שינהל את החוף הצפוני או שרשות הטבע והגנים תנהל את החוף.
לדעת משרד מבקר המדינה, בשל סמיכותו של החוף לשמורת הטבע ונוכחותם הקבועה ממילא של פקחי הרשות באזור, מן הראוי שמוסדות התכנון יבחנו דרך חוקית שתאפשר למלא את המלצת החוקרת.
דירות נופש על המצוק בבת ים - מלון סאן בבת ים .
בית המשפט העליון התייחס להלך הרוח המיוחד הנוגע להקמת דירות נופש או מבנה מגורים בסמוך מאוד לחוף הים.
בשנת 198921 פסק כי "שתי מגמות מרכזיות, השלובות זו בזו, עומדות ביסוד תמ"א 13 : האחת שימור מירבי של חוף הים כמשאב טבעי על ידי מניעת כל שימוש שאינו דורש קירבת חוף.
המטרה השנייה: שימוש בחוף הים ליעודים ציבוריים ומניעת שימוש באזור החוף לשימושים פרטיים בלבד.
" בשנת 201122 פסק כי "חופי הים הינם כידוע משאב טבע ייחודי אשר מאז ומתמיד מכירות רוב מדינות העולם בצורך לשמרו לתועלת הכלל ולמנוע את הפקעתו מידי הציבור והעברתו לרשות היחיד".
בשנת 1972 אישרה הוועדה המחוזית תכנית להקמת בתי מלון, פנסיונים, ומלון מגורים על המצוק בבת ים; ביוני 1999 אושר השינוי לתכנית ולפיו ניתן לבנות על המצוק יחידות אכסון מלונאי מסוגים שונים ובכללן אכסון מיוחד.
11 נחתם בין ממ"י לחברה פרטית חוזה חכירה לפרק זמן של 49 שנים, ולפיו יופעל במצוק מלון בשיטת אכסון מלונאי מיוחדת בשם ה- LEASE BACK23 .